Nuwe hoofsweep vir DA aangewysNatasha Mazzone. Foto: Facebook Die DA het Natasha Mazzone, tans DA-skaduminister van opnbare werke, aangewys as die party se hoofsweep. Solly Malatsi, DA-woordvoerder, is aangewys as parlementêre raadslid vir die DA se parlementêre leier. John Steenhuisen, parlementêre leier van die DA, het dié aankondiging Donderdag ná die DA se parlementêre koukusvergadering gemaak. “Natasha bied ŉ ideale balans tussen kennis en deursettingsvermoë vir hierdie sleutelposisie,” sê Steenhuisen. Jacques Julius, ŉ DA-parlementslid, sal steeds die posisie van adjunkhoofsweep in die parlement beklee. “Ek vertrou hierdie talentvolle en diverse span het wat dit verg om die DA te lei in ons stryd om die belange van alle Suid-Afrikaners te bevorder,” sê Steenhuisen. Helen Zille, tussentydse leier van die DA, spreek 13:00 die Kaapstadse Persklub toe.